b'\n_START_ARTICLE_\nZelena \xc5\xbeaba\n_START_SECTION_\nZna\xc4\x8dilnosti\n_START_PARAGRAPH_\nZelena \xc5\xbeaba ima \xc4\x8dokato telo, mo\xc4\x8dno zaobljen gobec, vodoravne zenice in na hrbtu dve vrsti dobro vidnih \xc5\xbelez. Samec ima dva zvo\xc4\x8dna mehurja. Plavalna mre\xc5\xbeica ne sega dlje kot do polovice prstov na nogi. Hrbet je \xc5\xbeivozelene do rjave barve, pri samcu je spodnja stran rumena. Samica zelene \xc5\xbeabe je dolga med 5 in 9 cm, samec med 6 in 11 cm. Zelene \xc5\xbeabe \xc5\xbeivijo 6 do 10 let.\n_START_SECTION_\n\xc5\xbdivljenjski prostor\n_START_PARAGRAPH_\nZelena \xc5\xbeaba \xc5\xbeivi po vsej Evropi, z izjemo juga \xc5\xa0panije, Italije in Balkana. \xc5\xbdivi v obre\xc5\xbenem pasu jezer, ribnikov in mlak in v po\xc4\x8dasi teko\xc4\x8dih rekah z bogatim rastlinjem. Pogosto se son\xc4\x8di na obre\xc5\xbeju ali na listih vodnih rastlin. Ko se za\xc4\x8dne zima, se zakoplje v zemljo na dnu mlake ali reke, kjer negibna po\xc4\x8diva vse do pomladi. Nima stalne temperature. Njena temperatura je odvisna od temperature okolja.\n_START_SECTION_\nRazmno\xc5\xbeevanje\n_START_PARAGRAPH_\nHibridne populacije se \xc5\xa1irijo s parjenjem samic zelenih \xc5\xbeab z eno od star\xc5\xa1evskih vrst. Samci zelenih \xc5\xbeab nimajo potomcev. Parjenje poteka 15 dni v mesecih med februarjem in aprilom. Samica izle\xc5\xbee med 1500 in 4000 jaj\xc4\x8dec. Paglavci se v ugodnem okolju izle\xc5\xbeejo po dveh do treh tednih in se razvijajo dva do tri mesece. Spolno zrelost dose\xc5\xbeejo po treh letih.\n_START_SECTION_\nPrehranjevanje\n_START_PARAGRAPH_\nZelena \xc5\xbeaba se prehranjuje z \xc5\xbeu\xc5\xbeelkami, najve\xc4\x8dkrat z muhami, prehranjuje pa se \xc5\xa1e z ribjimi mladi\xc4\x8dki.'